en da en da da da ro da da da sv da sv da en da en de en sv da da da da sv de sv sv en sv fr da da en
Königsmarck, Maria Aurora von - Nordic Women's Literature
Født og opvokset i Tyskland. Hun var datter af Conrad Christofer von Königsmarck og Maria Kristina Wrangel og levede i Sverige 1680-92, hvor hun var en central skikkelse i den fromme kreds omkring dronning Ulrika Eleonora d.æ.
I 1684 skabte hun interesse ved en opførelse for hoffet af Racines drama Iphigénie en Aulide. Hun ønskede ikke at gifte sig, men var en tid August den Stærke af Polens elskerinde. Med ham fik hun sønnen Moritz af Sachsen, som hun selv opdrog. I 1698 flyttede hun til det adelige jomfrukloster Quedlinburg, hvor hun to år efter blev priorinde.
Maria Aurora von Königsmarck samlede sin egen og venindernes digtning, der mest var af åndelig natur, i håndskriftet Der Nordischer Weihrauch (Den nordiske Røgelse), som findes på Uppsala Universitetsbibliotek. I Les Divertissements de Medevi (Medevis forlystelser), 1682, skildrer hun i brevform adelens franskinspirerede forlystelsesliv ved helsekilden Medevi og viser sig her som en åndfuld brevskriver.
Udvalgt litteratur om forfatteren
Margareta Beckman: Aurora von Königsmarck: svenska bland härförare i stormaktstidens Europa, 1998
S. Grauers: "Maria Aurora von Königsmarck 1662-1728" i: Karolinska forbundets årsbok, 1977
P. Hanselli: Samlade Vitterhetsarbeten af svenska författare, bd. 8, 1867
Bernt Olsson: "Aurora Königsmarck och 1600-tallets feminisme" i: Karolinska forbundets årsbok, 1978
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.